Erzgebirge
An Erzgebirge (en alamaneg) pe  (e tchekeg) (da lavarout eo « Menezioù Kailh ») zo un aradennad venezioù war an harzoù etre Alamagn hag ar Republik Tchek.

En em astenn a ra an Erzgebirge a-hed 150 km hag a-led un 40 km bennak. Ar menez Klínovec (pe Keilberg) eo ar gern uhelañ (1244 m), e Tchekia, hag ar menez Fichtelberg eo an eil uhelañ (1214 m), en Alamagn. Gant aradennad an Erzgebirge eo dispartiet Saks diouzh Bohemia.

Er Grennamzer e oa goloet ar vro gant koadoù stank ha ne oa ket kalz a dud o chom enni. Er  e oa bet kavet kailh arc'hant ha staen en tolead ha deredek a reas tud e-leizh d’ar menezioù da vevañ ha da sevel kêrioù nevez enno. Abalamour d’an danvezioù-se e voe graet « Erzgebirge » eus ar vro (diwar ar gerioù Erz a dalvez kement ha "kailh" ha Gebirge a dalvez kement ha "menezioù"), pa veze anvet Böhmischer Wald, Beheimer Wald, Behmerwald pe Böhmerwald gwechall (da lavarout eo "Koad Bohemia"). Metaloù all zo bet eztennet er vro : houarn, kouevr, uraniom... Met da hesk eo aet ar gweleadoù anezho bremañ. Ha deuet eo an Erzgebirge da vezañ menezioù darempredet evit ar sportoù goañv dreist-holl.

Liammoù diavaez 

 Montanregion Erzgebirge (en alamaneg, saozneg ha tchekeg)

Menezioù Europa
Menezioù Alamagn
Douaroniezh ar Republik Tchek